## Pravilnik o priređivanju nagradnih igara

### NN 29/2001 (4.4.2001.), Pravilnik o priređivanju nagradnih igara

# MINISTARSTVO FINANCIJA

511

Na teme­lju članka 80. Zakona o igrama na sreću (»Narodne novine« broj
36/98), ministar financija donosi

## PRAVILNIK

### O PRIREĐIVANJU NAGRADNIH IGARA

Članak 1.

Ovim se Pravilnikom podrobnije uređuje
primjena Zakona o igrama na sreću u dijelu koji se odnosi na priređiva­nje
nagradnih igara iz članka 8. stavak 2. i 3. Zakona.

Članak 2.

1. Pravilima nagradne igre mora se osigurati
ravnopravnost svih sudionika i jednake mogućnosti za dobitak nakon ispu­njava­nja
uvjeta propisanih pravilima priređivača nagradne igre.

2. Pravilima nagradne igre ne smiju se
utvrđivati uvjeti koji se protive zakonskim propisima i općim moralnim
načelima.

3. Pravilima nagradne igre ne može se tražiti
posebna uplata za sudjelova­nje u nagradnoj igri.

Članak 3.

Pravila igre za priređiva­nje nagradne igre
obvezno moraju sadržavati sljedeće:

1. puni naziv, matični broj i adresu sjedišta
priređivača nagradne igre,

2. svrhu priređiva­nja nagradne igre,

3. vrijeme traja­nja nagradne igre,

4. fond nagrada
nagradne igre, utvrđen isk­ljučivo od proizvoda i usluga koje priređivač ne
može zamijeniti za novac, a čija ukupna vrijednost po tržišnim cijenama ne
prelazi iznos od 1.000.000,00 kuna po nagradnoj igri,

5. u kunama
iskazanu pojedinačnu vrijednost svake nagrade iz fonda nagrada utvrđenog u
skladu s točkom 4. ovog članka,

6. uvjete za
sudjelova­nje u nagradnoj igri,

7. način na koji
će biti objav­ljeni rezultati, odnosno dobitnici nagrada,

8. rok za podiza­nje
nagrada,

9. način na koji
sudionici nagradne igre dobivaju nagrade ako su ispunili uvjete propisane
pravilima – direktni dobici (sakup­ljena dobitna kombinacija),

10. nadležnost
Općinskog suda u slučaju spora između prire­đivača i sudionika nagradne igre.

Članak 4.

1. Nagrade
predviđene nagradnom igrom javno se izvlače a priređivač je dužan u svojim
pravilima propisati kada, gdje i na koji način će izvlače­nje biti obav­ljeno.

2. Priređivač u
svojim pravilima mora imenovati komisiju koja će nadgledati ispravnost izvlače­nja.

3. Javnom izvlače­nju
obvezna je nazočnost javnog bi­lježnika.

4. O tijeku
izvlače­nja vodi se zapisnik koji mora sadržavati: mjesto i vrijeme izvlače­nja,
klasu, uru­džbeni broj i datum izdava­nja suglasnosti na pravila nagradne igre,
datum i naziv dnevnog tiska u kojem su pravila nagradne igre objav­ljena, način
izvlače­nja dobitnika, te ime i prezime, JMBG i adresu dobitnika.

5. Zapisnik potpisuju svi
članovi komisije i javni bi­lježnik.

Članak 5.

Uz navedene uvjete u članku 3. ovog Pravilnika, priređivači nagradne
igre u pravilima moraju propisati:

1. uvjete pod kojima se nagradna igra može prekinuti,

2. način izvlače­nja nagrada ako se u nagradnu igru uk­ljuči ma­nje
sudionika od broja nagrada koje su predviđene nagradnim fondom.

Članak 6.

Priređivač je
dužan nagradnu igru organizirati na način da na javnom izvlače­nju nagrada
obavezno izvuče dobitnike svih nagrada, te nagradni fond utvrđen u skladu sa
člankom 3. stavak 1. točka 4. ovog Pravilnika u cijelosti podijeli sudionicima
nagradne igre.

Članak 7.

Pravila nagradne
igre ne mogu se mije­njati nakon što je nagradna igra počela.

Članak 8.

1. Zahtjev za izdava­nje suglasnosti na pravila nagradne igre s
prijedlogom pravila, priređivači moraju dostaviti Ministarstvu financija najma­nje
30 dana prije dana određenog kao početak nagradne igre.

2. Priređivač nagradne igre ne može započeti s nagradnom igrom prije
dobivene suglasnosti Ministarstva financija.

Članak 9.

1. Nakon dobivene suglasnosti na pravila nagradne igre, a prije početka
priređiva­nja, priređivači su dužni pravila objaviti u dnevnom tisku uz
obavezno navođe­nje datuma izdava­nja suglasnosti, klase i uru­džbenog broja
pod kojim je suglasnost izdana.

2. Priređivači su obvezni rezultat nagradne igre (dobitnike) objaviti na
isti način na koji su objav­ljena pravila nagradne igre.

Članak 10.

Priređivači su dužni u roku od 8 dana nakon isteka roka za podiza­nje
nagrada Ministarstvu financija dostaviti podatke o dobitnicima nagrada
vrijednijih od 5.000,00 kuna, naziv i vrijednost nagrade, te dokaz o preuzima­nju
nagrade.

Podaci o dobitniku obvezno sadrže:

1. ime i prezime,

2. JMBG,

3. adresu.

Članak 11.

1. Priređivač je dužan dobitnike nagrada, koji u roku propisanom
pravilima nagradne igre nisu podigli svoje nagrade, pismenim putem obavijestiti
o dobitku i odrediti im naknadni rok za podiza­nje nagrada koji ne može biti
kraći od 8 dana a niti duži od 15 dana od dana primitka obavijesti.

2. Ukoliko dobitnik ni u naknadnom roku ne podigne nagradu gubi pravo na
­nju, a priređivač je dužan popis nepodignutih nagrada dostaviti Ministarstvu
financija.

3. Priređivači su dužni teme­ljem javno provedenog natječaja, nagrade iz
stavka 2. ovog članka koje dobitnici ni u naknadnom roku ne podignu, prodati na
javnom natječaju a sredstva ostvarena prodajom uplatiti u korist državnog
proračuna u roku 8 dana od obav­ljenog javnog natječaja.

4. Javna prodaja provodi se sukladno odredbama Opće­g poreznog zakona
(»Narodne novine«, br. 127/00).

Članak 12.

Nagradne igre na čija pravila je do dana stupa­nja na snagu ovog
Pravilnika izdana suglasnost završit će se prema odredbama utvrđenim pravilima
nagradne igre i danoj suglasnosti.

Članak
13.

Priređiva­nje nagradne igre
protivno odredbama Zakona o igrama na sreću i ovog Pravilnika neće se smatrati
nagradnom igrom, već igrom na sreću.

Članak 14.

Na dan stupa­nja na snagu
ovog Pravilnika prestaje važiti Pravilnik o priređiva­nju nagradnih igara
(»Narodne novine«, br. 59/00 i 91/00).

Članak
15.

Ovaj Pravilnik stupa na snagu
danom objave u »Narodnim novinama«.

Klasa:
461-01/01-01/211
Urbroj: 513-07/01-1
Zagreb, 27. ožujka 2001.

Ministar financija
**dr. Mato Crkvenac,** v. r.

if !supportEmptyParas endif

Pravilnik, NN 29/2001-511